  Туспуктэм: Удмуртиысь торолэн но кивалтэтлэн пресс-службазы Майя Бывальцева Дэбес ёросын Тольён гуртысь лулчеберет юртэз тупатъялозы. Ужъёсты «Огъя Россия» партилэн «Культура малой Родины» ӵектосэзъя быдэсто. Со сярысь Удмуртиысь тӧролэн но кивалтэтлэн пресс-службазы ивортӥз. Та дырлы юртын шуныт сётон сӧзнэтэз тупатъязы ни, эшшо укноосты, ӧсъёсты воштыны чакламын. Лулчеберет юртын пӧртэм форумъёс, пумиськонъёс, концертъёс, дышетскисьёс понна ужрадъёс ортчыло. « Тольёнысь лулчеберет юртын «Семья» центр ужа, таяз арын солы вить ар тырмиз. Оскисько, азьалняз ужрадъёсы но оглом ёрсолэн лулучеберт улоназ эшшо тросгес калыкез кыскыны быгатоз » Андрей Иванов, Дэбес ёрослэн тӧроез Тодэ вайытом, 2023-тӥ арын федерал ӵектосъя элькунысь 28 лулчеберет юртъёсты выльдозы. Оглом лулчеберетэз азинтон понна 320 миллион манет висъялозы.  Тегъёс: тупатъянужъёс Дэбес Удмуртия Лулчеберет  